**তৈমুর রহমান** একজন পাকিস্তানি শিক্ষায়তনিক, সুরকার এবং সমাজতান্ত্রিক রাজনৈতিক কর্মী। তিনি লাহোর ইউনিভার্সিটি অফ ম্যানেজমেন্ট সায়েন্সে রাষ্ট্রবিজ্ঞান পড়ান। তিনি পাকিস্তানের মজদুর কিসান পার্টির সাধারণ সম্পাদক। তিনি রাজনৈতিক ব্যান্ড লালের নেতা ও মুখপাত্র। রহমান লাল ব্যান্ডের মাধ্যমে সমাজতন্ত্র, শ্রমিকদের দুর্দশা, ধর্মীয় মৌলবাদের ফলে পাকিস্তানের দুর্দশা ও ভারতের স্বৈরাচারী শাসনের ফলে কাশ্মীরে দুর্দশার কথা বলেছেন। তিনি অক্সফোর্ড বিশ্ববিদ্যালয় প্রেস প্রকাশিত *পাকিস্তানের ক্লাস স্ট্রাকচার* বইটির লেখক। বইটি পাকিস্তান সম্পর্কে ২০১২ সালের সেরা সামাজিক বিজ্ঞানের বইয়ের জন্য আখতার হামেদ খান মেমোরিয়াল পুরস্কার পেয়েছে।

প্রাথমিক জীবন এবং শিক্ষা
------------------------

রহমান একটি "বুর্জোয়া" পরিবার থেকে এসেছেন, তবে তার বাবা-মা তার জন্মের আগে থেকেই বাম আন্দোলনের সাথে জড়িত ছিলেন। জিয়া উল হকের সরকার ১৯৭০-এর দশকের শেষদিক থেকে ১৯৮০-র দশকের শেষ পর্যন্ত বামপন্থী, প্রগতিশীল এবং ধর্মনিরপেক্ষ মানুষদের উপর চরম রাষ্ট্রীয় ও সামরিক দমন-পীড়ন নিয়ে আসে। রহমানের পরিবারও এর স্বীকার হয় এবং তিনি তার শৈশব এর মাঝে কাটিয়েছিলেন, যা তাকে রাজনৈতিকভাবেও প্রভাবিত করেছিল। অভিনেতা, পরিচালক ও প্রযোজক হিসাবে কৈশর বয়স থেকেই থিয়েটারের সাথে জড়িত ছিলেন। তিনি আইচিসন কলেজে অধ্যয়ন করেছিলেন, গ্রিনেল কলেজ থেকে স্নাতকোত্তর পাস করেছিলেন, সাসেক্স বিশ্ববিদ্যালয় থেকে স্নাতকোত্তর অর্জন করেছিলেন এবং স্কুল অফ ওরিয়েন্টাল এবং আফ্রিকান স্টাডিজ থেকে পিএইচডি করেছেন। তিনি লাহোর স্কুল অফ ইকোনমিক্সে অর্থনীতি পড়িয়েছেন।

রাজনৈতিক কর্মজীবন
-----------------

লাল সিন্ধুর করাচিতে মাইক্রোসফ্ট পাকিস্তান ওপেন ডোর ২০১১ তে পারফর্ম করছে।
রহমানের কলেজ জীবনে মার্কিন যুক্তরাষ্ট্র কাটান এবং সেখানকার শ্রমিক সংগঠনের রাজনীতিতে জড়িয়ে পড়েন তিনি। তিনি আমেরিকান ফেডারেশন অফ শ্রম ও কংগ্রেস অফ ইন্ডাস্ট্রিয়াল অর্গানাইজেশন্স (এএফএল – সিআইও), আন্তর্জাতিক ব্রাদারহুড অফ টিমস্টার্স এবং বিভিন্ন বামপন্থী দলের সাথে কাজ করেছেন। ১৯৯৮ সালে পাকিস্তানে ফিরে আসার পরে তিনি কমিউনিস্ট মজদুর কিসান পার্টিতে (সিএমকেপি) যোগ দিয়েছিলেন। তিনি দলের জেলা পর্যায়ের এবং রাজ্য পর্যায়ের নেতৃত্বের পদে নির্বাচিত হয়েছিলেন এবং সিএমকেপির সাধারণ সম্পাদক হিসাবেও নির্বাচিত হয়েছিলেন। ২০১৫ সালে, সিএমকেপি পাকিস্তান মজদুর কিসান পার্টি এবং পিপলস ন্যাশনাল কংগ্রেসের সাথে ঐক্যবদ্ধ হয়ে মজদুর কিসান পার্টি (এমকেপি) গঠন করেছিল। তিনি এমকেপির বর্তমান সাধারণ সম্পাদক। তিনি পাকিস্তানের মার্ক্সবাদী-লেনিনবাদী রাজনীতির পুনর্গঠন ও জনপ্রিয়তা বাড়ানোর কাজ করছেন।

সংগীত কর্মজীবন
--------------

তিনি লাল ব্যান্ডের প্রধান গিটারিস্ট এবং মুখপাত্র। তাঁর ব্যান্ড সমাজতান্ত্রিক এবং প্রগতিশীল রাজনৈতিক গান গাওয়ার জন্য পরিচিত। ব্যান্ডটি বেশ কয়েকটি অ্যালবাম প্রকাশ করেছে এবং ভারত, মার্কিন যুক্তরাষ্ট্র, ইংল্যান্ড ইত্যাদি ভ্রমণ করেছে।

গ্রন্থপঞ্জি
-----------

* *দি ক্লাস স্ট্রাক্‌চার অভ পাকিস্তান*। OUP Pakistan। ১২ সেপ্টেম্বর ২০১২। আইএসবিএন 978-0-19-906507-3। উদ্ধৃতি শৈলী রক্ষণাবেক্ষণ: তারিখ ও বছর (link)

তথ্যসূত্র
---------

1. 1 2  "The Poverty of Pakistani Ideology"। *jacobinmag.com* (ইংরেজি ভাষায়)। সংগ্রহের তারিখ ২০২০-১১-২৭।
2. 1 2  Radhakrishnan, Mukulika (২০২০-০৯-১১)। "Class Solidarity Not Identity Politics: Talking to Taimur Rahman"। *Student Struggle* (ইংরেজি ভাষায়)। সংগ্রহের তারিখ ২০২০-১১-২৭।
3. ↑  "Mazdoor Kissan Party"। *Economic and Political Weekly* (ইংরেজি ভাষায়)। **51** (5): 7–8। ২০১৫-০৬-০৫।
4. ↑  *www.bbc.co.uk* । সংগ্রহের তারিখ ২০২০-১১-২৭।  `|শিরোনাম=` অনুপস্থিত বা খালি (সাহায্য)

বহিঃসংযোগ
---------

* লালের অফিসিয়াল ওয়েবসাইট
* লাল - আগ টিভি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |